Draft:CORONITA

= Coronita – Magyarország elektronikus zenei állócsillaga több, mint két évtizede a csúcson = 21 évvel ezelőtt, 2002-ben még egészen más volt az élet… Ekkor vezették be készpénzként az Eurót, a zenei slágerlistákat pedig olyan előadók uralták, akiket manapság már a retro kategóriába sorolunk. 2002 viszont egy egészen más esemény miatt is emlékezetes marad: a Pesti Vigadóban működő Pacha klub különtermében hódító útjára indult a Coronita, amely hiánypótló kezdeményezésként igényes „afterparty” koncepcióval állt elő Budapest szívében.

A kezdetek
Az 1849-ben alapított Vigadó reneszánszát élte a 2000-es évek elején, olyan lemezlovasok fordultak meg az ikonikus épületben működő klub nagytermében, mint Paul Oakenfold, vagy éppen Nick Warren – éppen ezért tökéletes választás volt a Coronita innovatív szervezői részéről, hogy a Pacha különtermében indították útjára a hiánypótló kezdeményezésként startoló Coronitát. Az igényes afterparty koncepció egy égető piaci résre nyújtott megoldást, ezt pedig a közönség is díjazta – a hajnali ráadásra éhes partiarcok körében futótűzként terjedt a sárga-fekete láz. Olyannyira, hogy rövidesen túlnőtték a Pacha adta lehetőségeket, így új helyszín után kellett nézni. A második állomás a Hajógyári-szigeten található Dokk Bistro lett, amit az Up! The Club, majd a Rio Club követett. Az igazi kiteljesedés azonban a budai szórakoztató paradicsomban következett be, ahol a rendezvények tematikájától és nagyságrendjétől függően rugalmasan állnak vendégeik rendelkezésére a Bécsi úti Brandus és Symbol komplexum világszínvonalú szolgáltatásai. Az évek folyamán, a rajongói igényekhez igazodva elindították a Coronita rendezvények éjszakai adaptációit is, melyek meteorként csapódtak a budapesti partiélet állóvizébe – a hajnalban jól megszokott magas minőség éjszakai megvalósítása egyenes út volt a sikerhez. A szervezők ennek ellenére sem húzták be a kéziféket, évi többszáz rendezvénnyel veszik be országszerte a legigényesebb hazai szórakozóhelyeket.

Vajon mi a titka a sikernek?
Ha a brand sikerének titkát kutatjuk, talán pont az lehet a legérdekesebb felfedezés, hogy egyáltalán nincs titok. Coronita az ország legőszintébb zenei márkája, ami a kezdetektől azt teszi, amit ígér, összehozza a fiatalokat a legjobb hangulatú rendezvényeken. A brand fellépői - akik lehetnek egyaránt rutinos profik és a fiatal kiugró tehetségek - folyamatosan megújulva, de a classic gyöngyszemekről sem megfeledkezve, nagy szakértelemmel állítják össze hiteles zenei anyagukat az egyes bulik előtt. A háttérben elhivatottan dolgozó csapat az elmúlt két évtized tapasztalatait felhasználva az év 365 napján a Coronita sikeréért dolgozik – méghozzá nagy sikerrel, mi sem bizonyítja ezt jobban, mint a megszámlálhatatlan elégedett és rendszeresen visszajáró vendég. A Coronita csapata azonban sosem elégszik meg a pillanatnyi sikerrel. Évről-évre új tematikák, koncepciók jelennek meg a márka égisze alatt, ezzel is megőrizve a márka frissességét és vonzerejét. A siker a vendégek elégedettségén és visszatérésén keresztül mérhető. Ma már nem csak egy rendezvénysorozatról, hanem egy zenei mozgalomról beszélhetünk - az ikonikus márka által fémjelzett, temperamentumosan lüktető, húzós, dallamos zenei stílus mára kultikus jelentőséggel bír.

Az év csúcspontja - a Coronita Tábor
Bár a Coronita márka szervesen kötődik a fővárosi nappalokhoz és éjszakákhoz, az év egyik csúcspontja mégis a „Coronita Tábor”. A három napos siófoki összejövetel, bár tábor néven fut, nagybetűs zenei fesztivál – vagy talán több is, mint fesztivál: sokkal inkább egy országos találkozó, ahol a résztvevők együtt ünneplik a nyarat, az életet, az összetartozást és természetesen a legendás Coronita zene szeretetét.

#FAMILY
Pár sorral feljebb még azt írtuk, hogy nincs titok – ezen a ponton korrigálnánk ezt az állítást. Ha van titka a Coronitának, akkor az egyértelműen a körülötte kialakuló közösség. Törzsközönségük nem csupán vendégsereg - sokkal többet jelentenek annál. Nem véletlen, hogy a több ezer bulizót magába foglaló kollektíva Coronita Family-ként, azaz családként hivatkozik önmagára. A Család tagjai hétről-hétre együtt ünnepelnek az ország különböző pontjain, és pontosan ez az összetartozás, ez a semmihez nem hasonlítható zenei kaland teszi téren és időn átívelővé, egyedivé a márkát. Könnyen felmerülhet a kérdés, vajon nem lenne értelemszerű a külföldi terjeszkedés? Ha üzleti egységként szemlélnénk csak a Coronitát, talán de. De a Coro nem csak az ország legsikeresebben működő elektronikus zenei sorozata, hanem zenei mozgalom is – éppen ezért a rengeteg felkérés ellenére a mai napig a hazai közönség, a Family az első. Ez pedig a jövőben sem fog megváltozni.